Сосналы Анатолий Аслъэнбэч и къуэр
Мэкъуауэгъуэм и 2-м дунейм ехыжащ Бахъсэн районым щIыхь зиIэ и цIыху Сосналы Анатолий Аслъэнбэч и къуэр.
Сосналы Анатолий Осетие Ищхъэрэ Республикэм и Мэлгъэбэг районым хиубыдэ Псыдахэ къуажэм 1945 гъэм накъыгъэм и 23-м къыщалъхуащ. Къэбэрдей-Балъкъэр къэрал университетым и инженер-механикэ факультетыр къиухащ. Абы Налшык дэт машинэ щащI заводым токару лэжьэн щыщIидзащ 1963 гъэм жэпуэгъуэ мазэм. ИужькIэ дзэм къулыкъу щищIащ, КъБКъУ-м щеджащ. 1970-1976 гъэхэм Бахъсэн къалэм дэт «Лимб» заводым мастер-къэпщытакIуэу, техникэ къэпщытэныгъэмкIэ къудамэм и унафэщIу щылэжьащ. 1976 гъэм щыщIэдзауэ Бахъсэн чырбыш заводым и инженер нэхъыщхьэу, унафэщIу щытащ, иужькIэ а предприятэр «Карат» фирмэ хъури, абы и генеральнэ директо-ру ягъэуващ.
Сыт хуэдэ IэнатIэ Iумытами, Сосналы Анатолий унафэщI IэкIуэлъакIуэу, IэщIагъэ куу бгъэдэлъу зэрыщытыр, егугъуныгъэрэ ерыщагърэ зэрыхэлъыр, лэжьыгъэм и Iэмал нэхъыфIхэр щIэгъэкъуэн къищIыну зэрыхущIэкъур къигъэлъэгъуащ. Ар мызэ-мытIэу район Советым и депутату хахащ, КПСС-м и райкомым хагъэхьащ. Абы къыхуагъэфэщащ Бахъсэн районым щIыхь зиIэ и цIыху цIэ лъапIэр.
Сосналы Анатолий «Къэбэрдей-Балъкъэр Республикэм щIыхь зиIэ и ухуакIуэ» цIэр къыфIащащ, медаль зыбжанэ, Урысей Федерацэм и ведомствэ зэмылIэужьыгъуэхэм, Къэбэрдей-Балъкъэрым, Бахъсэн районым я щIыхь тхылъхэр къратащ.
Сосналы Анатолий зыпэрыта IэнатIэми зэрыщыту районми пщIэрэ щIыхьрэ щиIэу къекIуэкIащ. Ар Бахъсэн районым и Жылагъуэ советым и унафэщIу щытащ. Унагъуэми и ныбжьэгъухэми гуапэу яхущытащ.
Сосналы Анатолий Аслъэнбэч и къуэр дэ зэи тщыгъупщэнкъым.
Бахъсэн муниципальн
